《哭从弟翰思检讨》
清代·黄天球

灵和殿柳及春荣，顿尽风流散落英。池草碧时空有梦，人琴亡落不成声。

案头尘掩銮坡橐，门下哀衔玉笋生。遗业萧条维四壁，夕阳孤映穗帷清。

作者简介：黄天球，字璋伍,号璞斋。清无锡人。康熙五十一年(1712)进士。初授江西靖安县知县，历官至礼部主客司主事。宦迹俱载邑志，有《璞斋制义》行世。